Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 7/13/6613	Žiar nad Hronom, 15.4.2013
EEČ : 2-52-67-2013

U Z N E S E N I E

Trestná vec:	obvinený XXXXX 
Trestný čin:	porušovanie autorského práva podľa § 152 odsek 1 Trestného zákona číslo 140/1961 Zbierky zákonov v znení zákona číslo 100/1996 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v období od marca 1998 do 15.04.1999 v Hodruši - Hámroch 121, okres Žarnovica, z originálnych filmových titulov požičaných vo videopožičovni Audio Video Shop Mesiarik v Žarnovici a z vysielania televíznych staníc videorekordérom zn. Panasonic vytvoril najmenej 95 nelegálnych pirátskych filmových rozmnoženín, bez súhlasu nositeľov práv k audiovizuálnym dielam a zvukovým záznamom a to spoločnosti XXXXX s.r.o. XXXXX 36, Bratislava, XXXXX XXXXX s.r.o. XXXXX, Praha, XXXXX s.r.o. XXXXX, Praha, XXXXX a.s. XXXXX XXXXX Praha, XXXXX XXXXX s.r.o. XXXXX , Praha, XXXXX s.r.o. XXXXX, Praha 9, XXXXX XXXXX a XXXXX XXXXX, ktoré sú na území Slovenskej republiky zastúpené Českou protipirátskou úniou, Sokolovská 37/24, Praha 8 - Karlín a XXXXX s.r.o. XXXXX Bratislava, následne tieto pirátske rozmnoženiny predával prostredníctvom inzerátov v inzertných novinách za sumu 159 Sk / 5,28 €/ za kus

lebo je trestné stíhanie neprípustné podľa § 9 odsek 1 písmeno a

Odôvodnenie:
	Uznesením vyšetrovateľa Okresného riaditeľstva PZ, odboru kriminálnej polície Žiar nad Hronom ČVS:OÚV-110/ZC-1999 bolo začaté trestné stíhanie a vznesené obvinenie XXXXX za trestný čin porušovania autorských práv podľa § 152 ods. 1 Trestného zákona číslo 140/1961 Zb. účinného do 01.01.2006 na tom skutkovom základe, že  v období od marca 1998 do 15.04.1999 v Hodruši - Hámroch 121, okres Žarnovica, z originálnych filmových titulov požičaných vo videopožičovni Audio Video Shop Mesiarik v Žarnovici a z vysielania televíznych staníc videorekordérom zn. Panasonic vytvoril najmenej 95 nelegálnych pirátskych filmových rozmnoženín bez súhlasu nositeľov práv k audiovizuálnym dielam a zvukovým záznamom a to spoločnosti XXXXX s.r.o. XXXXX 36, XXXXX XXXXX s.r.o., XXXXX, Praha, XXXXX s.r.o. XXXXX, Praha, XXXXX a.s. XXXXX XXXXX, Praha, XXXXX XXXXX s.r.o. XXXXX , Praha, XXXXX s.r.o. XXXXX Praha 9, XXXXX, XXXXX a XXXXX XXXXX, ktoré sú na území Slovenskej republiky zastúpené Českou protipirátskou úniou, Sokolovská 37/24, Praha 8 - Karlín a XXXXX s.r.o. TXXXXX Bratislava, následne tieto pirátske rozmnoženiny predával prostredníctvom inzerátov v inzertných novinách za sumu 159 Sk / 5,28 €/ za kus.

	Dňa 15.01.2000 bolo trestné stíhanie podľa § 173 ods. 1 písm. a) Trestného poriadku Zákona č. 141/1961 Zb prerušené, nakoľko sa nepodarilo zabezpečiť výsluchy zástupcov poškodených filmových spoločností. Vyšetrovateľ PZ dňa 21.03.2002 v trestnom stíhaní pokračoval a vypočul zástupcov filmových spoločností XXXXX XXXXX a.s. a XXXXX Dňa 21.05.2002 bolo trestné stíhanie opätovne podľa § 173 ods. 1 písm. a) Trestného poriadku Zákona č. 141/1961 Zb. prerušené, nakoľko sa nepodarilo zabezpečiť účasť na výsluchoch zástupcov ostatných poškodených filmových spoločností. Vyšetrovateľ PZ dňa 30.09.2002 v trestnom stíhaní pokračoval a dňa 31.03.2003 trestné stíhanie opätovne prerušil pre neúčasť zástupcov poškodených filmových spoločností na výsluchoch.

	Dňa 07.03.2013 vyšetrovateľ PZ pokračoval v trestnom stíhaní vypočul obvineného XXXXX.

	Podľa § 2 ods. 1 Trestného zákona trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší.

	V danej veci je pre páchateľa priaznivejšie posúdenie trestnosti činu podľa Trestného zákona č. 140/1961 Zb. v znení účinnom v čase spáchania skutku.

	Tento trestný zákon v ustanovení § 152 ods. 1 v znení účinnom v čase spáchania skutku umožňoval uložiť za  trestný čin porušovania autorského práva trest odńatia slobody až na dva roky alebo peňažný trest alebo prepadnutie veci.

	Podľa § 67 ods. 1 písm. d) Trestného zákona č. 140/1961 Zb. v znení účinnom v čase spáchania skutku trestnosť činu zanikala uplynutím premlčacej doby, ktorá je tri roky pri ostatných trestných činoch.

	Z uvedeného je zrejmé, že  premlčacia doba podľa § 67 ods. 1 písm. d) Trestného poriadku uplynula najneskôr 31.03.2008.

	Preskúmaním vyšetrovacieho spisu neboli zistené žiadne skutočnosti odôvodňujúce nezapočítanie určitej doby do premlčacej doby podľa § 67 ods. 2 Trestného zákona č. 140/1961 Zb. v znení účinnom ku dňu spáchania skutku. Rovnako zo spisu nevyplývajú skutočnosti odôvodňujúce prerušenie premlčania trestného stíhania podľa § 67 ods. 3 citovaného zákona. 

	Z odpisu z registra trestov obvineného vyplýva, že obvinený doposiaľ súdne trestaný nebol, v premlčacej dobe nespáchal nový trestný čin, za ktorý by zákon ustanovoval trest rovnaký alebo prísnejší.

	Podľa § 9 ods. 1 písm. a) Trestného poriadku trestné stíhanie nemožno začať, ak už bolo začaté, nemožno v ňom pokračovať a musí byť zastavené, ak je trestné stíhanie premlčané.

	Ak od spáchania trestného činu uplynuňie dlhší čas, spoločnosť stráca záujem na trestnom stíhaní, ak sa nejedná o závažný skutok, najmä proti životu a zdraviu. Plynutím času teda postupne slabne až celkom zaniká potreba trestnoprávnej reakcie na spáchaný trestný čin tak z hľadiska generálnej, ako aj individuálnej prevencie, čo je vyjadrené jednak  v trestných sadzbách a jednak v dobách premlčania trestného stíhania.

	Z týchto dôvodov som rozhodla trestné stíhanie podľa § 215 ods. 1 písm. d) Trestného poriadku s poukazom na § 9 ods. 1 písm. a) Trestného poriadku zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Blažena Rusnáková
prokurátorka